૧૪૦૭માં ઇટાલીના જિનોઆ ખાતે બેન્કો દી સાન જિઓરજિઓ નામે સૌથી પહેલી રાજ્ય થાપણની બેંક સ્થાપવામાં આવી હતી. બેંક શબ્દની ઉત્પતિ ઇટાલિયન શબ્દ banco “ડેસ્ક/બેંચ” પરથી થયો. બેંક એક એવી નાણાકીય સંસ્થા છે જે થાપણો સ્વીકારે છે અને પછી તે થાપણોને ધિરાણની પ્રવૃત્તિઓમાં રોકે છે. આર્થિક આયોજનમાં વર્તમાન યુગમાં કૃષિ, ઉદ્યોગ અને બિઝનેસ વિકાસ માટે બેંક અને બેન્કિંગ વ્યવસ્થા એક આવશ્યક જરૂરિયાત માનવામાં આવે છે.લોકો પોત પોતાની બચતની સુરક્ષાની દ્રષ્ટિથી અથવા વ્યાજ કમાવવાના હેતુ માટે આવી સંસ્થાઓમાં ડિપોઝીટ કરે છે અને જરૂરિયાત અનુસાર સમય સમય પર બેંકમાંથી ઉપાડે છે.બેંક એ લોકોના નાણા સાચવવાનું કાર્ય કરે છે.